Êlih de çarçewa tehqîqatêkî de 22ê hezîrane de merkezê şaristan û tay dewan de cendirmeyan eştbi keyeyan ser. Sereştişê keyeyan de Hemşaredarê Awîskî Hatîce Taş û Osman Karabulut zî tede 24 kesî ameybî destbendkerdene. Înan ra 14 kesî îfadeyî ra dima ameyî veradayene. 10 kesê bînî zî vizêr ameyî berdene bi Edlîyeyê Êlihî.
Nê 10 kesan ra Hemşaredarê Awîskî Hatîce Taş û Osman Karabulut, muhasebekarê Şaredarîya Awîskî Bayram Ozalp ameyî tepiştene. 7 kesê bînî zî pê şertê kontrolê edlîyî ameyî veradayene.
